alexandrainst/scandi-wiki huggingface dataset:
Wilhelm Blakstad

Wilhelm Blakstad (født 2. februar 1863 i Asker, død 4. januar 1936 i Fredrikstad) var en norsk næringslivsleder og politiker for Høyre. 

Blakstad var fra storgården med samme navn i Asker. I 1879–82 gikk han på Trondhjems Tekniske Læreanstalt. Etter dette var han først bestyrer av Baklandets Teglverk og Dampsmie, så landmåler i noen år, før han deltok i gjenoppbygging av Christiania Tændstikfabrik. Han tok så mer utdanning – nå ved Norges Landbrukshøgskole på Ås 1885–86. Fra 1886 til 1892 arbeidde han som landbruksingeniør nordpå. Han var så fløtingsinspektør i Skiensvassdraget fra 1892 til 1898, deretter fabrikkbestyrer, og fra 1902 til sin død var han fløtingsdirektør i Fredrikstad Tømmerdireksjon (Nedre Glommen skogeierforening).

Fra 1910 til 1918 var Blakstad medlem av Fredrikstad bystyre, og ordfører 1911–18. Han var ellers medlem i Tilsynskomiteen for Smålensbanen og i Mellomriksbanekommisjonen av 1921. Han var med å stifte den tekniske forening i Fredrikstad og medlem av styret i Den Norske Ingeniørforening 1918–20.

Etter å ha vært vararepresentant til Stortinget for Fredrikstad valgkrets fra 1916 til 1918, hadde han fast plass for denne kretsen 1919–21 og deretter for kjøpstedene i Østfold og Akershus i de fire påfølgende valgperiodene (fram til 1933). Han var medlem i skog- og vassdragskomiteen, finanskomiteen, tollkomiteen, og endelig formann i finans- og tollkomiteen.

Blakstad satt i flere offentlige utvalg og var formann i to: Komiteen om regulering av Øyeren av 1914 og komiteen om arbeidstidsbestemmelser i landbruksnæringa av 1927. 

Han blei utnevnt til ridder av St. Olavs Orden og mottk Sam Eydes pris for fremragende bygningsingeniørarbeid. Ei byste av ham, lagd av Waldemar S. Dahl, står utenfor det tidligere hovedkontoret til Fredrikstad Tømmerdireksjon, og han har også fått ei gate oppkalt etter seg, W. Blakstads gate i Fredrikstad.

Han var far til arkitekten Gudolf Blakstad og bror til Finn Blakstad, som satt på Stortinget i flere omganger mellom 1906 og 1933.

Referanser

Eksterne lenker 
 

Stortingsrepresentanter fra Høyre
Stortingsrepresentanter for Fredrikstad
Stortingsrepresentanter for kjøpstedene i Østfold og Akershus
Stortingsrepresentanter 1919–1921
Stortingsrepresentanter 1922–1924
Stortingsrepresentanter 1925–1927
Stortingsrepresentanter 1928–1930
Stortingsrepresentanter 1931–1933
Ordførere i Fredrikstad
Høyre-ordførere i Østfold
Norske ingeniører
Norske næringslivsledere
St. Olavs Orden
Personer fra Asker kommune
Monte Testaccio

Monte Testaccio, omtrent «[potte]skårberget» er en kunstig høyde sør i antikkens Roma som ble til ved deponering av knuste leirkar i det som nå er bydelen Testaccio strks sør for Aventinen. Navnet er sammensatt av det latinske og det italienske navnet for leirskår: Testae respektive cocci, og høyden kalles også Monte dei Cocci.

Det består av leirskår fra leirtøy, amforaer som varer ble transportert i til Romas elvehavn i antikken. Amforene kunne vanligvis - men ikke alltid - gjenbrukes. For transportkarene for blant annet olivenolje var engangsforpakninger. Olivenoljen ble helt over i store kar av leire og amforaene da slått i stykkerr. Monte Testaccio består av bitene av disse og er 35 meter høyt. Det er blitt beregnet å inneholde rester av 53 millioner kal som sammenlagt har inneholdt seks milliarder liter olivenolje.

Deponeringen begynte en gang i de første årtier e.Kr. og da ble skårene etterlatt planløst der. Senere skjedde det på et kontrollert vis der de ble plassert i terrasser, og for å ta bort stanken fra råtnende olivenolje ble lagene kalket. Kalken fungerte da som et bindemiddel tll haugen og har bevart skrirttegn på skårene. Det dreier seg om merker fra for eksempel oljeprodusentene, skippere og tollen, noe som hjelper med å studere romerrikets økonomiske, byråkratiske og logistiske apparat for produksjon og distribusjon av næringsmiddel.

I middelalderen brukte man haugen til skuespill og til påske ble det gjennomført religiøse tablåer der Monte Testaccio fungerte som Golgata, Jesu forsfestelsessted. Rundt haugen ble det gravd inn vinkjellere på 1600-tallet ettersom skårene skaper en varmeveksel der den luftige haugen kjøler den varme sommerluften og mildner vinterluften. En del av haugens skår ble benyttet til fyllmasse i bygg i nærheten.

Litteratur
 Dressel, H. 1878. Ricerche sul monte testaccio. Rome : Salviucci, 1878.
 Rodriguez Almeida, E. 1980. "Alcuni aspetti della topografia e dell' archeologia attorno al monte Testaccio." In JM Blazquez Martinez, ed. Produccion y comercio del aceite en la antiguedad (Madrid): 103-31. 
 Rodriguez Almeida, E. 1984. Il Monte Testaccio, ambiente, storia, materiale. Rome: Quasar. 
 Rodriguez Almeida, E. & Remesal Rodríguez, José. 1994. Excavaciones arqueológicas en el Monte Testaccio (Roma). Madrid : Ministerio de Cultura, Dirección General de Bellas Artes y Archivos, Instituto de Conservación y Restauración de Bienes Culturales. 
 Remesal Rodríguez J. (2019) Monte Testaccio (Rome, Italy). In: Smith C. (eds) Encyclopedia of Global Archaeology. Springer, Cham.

Kilder

Eksterne lenker 
 

Rione Testaccio
Moderne ungdom (1925)

Moderne ungdom  (originaltittel: We Moderns) er en amerikansk romantisk stumfilm-komedie fra 1925 regissert av John Francis Dillon og med Colleen Moore i hovedrollen. 

Filmen anses i dag tapt.

Referanser

Eksterne lenker 
 

Filmer fra 1925
Filmkomedier fra USA
Stumfilmer fra USA
Clypeorhagus

Clypeorhagus er en slekt av biller som ligner smellere (Elateridae).

Utseende 
Små (ca. 4-5 millimeter), avlange, blankt svarte råtevedbiller. Hodet er forholdsvis lite og lett nedoverbøyd. Antennene er 11-leddete, sagtakkede, litt over halve kroppslengden. Brystskjoldet (pronotum) er rundet, litt bredere enn langt, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, jevnbrede, så brede som eller litt smalere enn brystskjoldet. De har tydelige lengdestriper. Beina er temmelig korte og spinkle.

Levevis 
Larvene utvikler seg i død ved, har blitt funnet på poppelslekten (Populus).

Utbredelse 
Arten er utbredt i Øst-Europa vest til Polen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Melasinae Fleming, 1821
 Stammen Dirhagini Reitter, 1911
 Slekten Clypeorhagus Olexa, 1975
 Clypeorhagus clypeatus (Hampe, 1850) - Øst-Europa

Eksterne lenker 
 Bilde av Clypeorhagus clypeatus
 

Biller formelt beskrevet i 1975
Råtevedbiller
Asiocnemis

Asiocnemis er en slekt av biller som ligner smellere (Elateridae).

Utseende 
Små til middelsstore (5,5-13 millimeter), avlange, mørke råtevedbiller, dekkvingene kan være delvis lysere. Oversiden er fint hårete og tett og fint punktert. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, lange, sagtakkede. Brystskjoldet (pronotum) er rundet, noe hvelvet, omtrent så langt som bredt, med litt uttrukne bakhjørner. innefor disse er bakkanten noe innbuktet. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet, med tydelige lengdestriper. Beina er temmelig korte.

Levevis 
Artene har larver som lever i død ved, trolig av bartrær. De forekommer i høytliggende skoger.

Utbredelse 
Seks arter lever langs vestkysten av Nord-Amerika, én i Ecuador og Fransk Guyana, den siste arten i Øst-Sibir.

Systematisk inndeling  
Navnet blir av og til stavet Asiocnemes.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien linderåtevedbiller (Macraulacinae) Fleutiaux, 1922
 Stammen Macraulacini Fleutiaux, 1922
 Slekten Asiocnemis Mamaev, 1976
 Asiocnemis basalis (LeConte, 1866)
 Asiocnemis bicolor Otto, 2017 
 Asiocnemis boharti Muona, 2000
 Asiocnemis hospitalis (Blanchard, 1904)
 Asiocnemis mcclayi Muona, 2000
 Asiocnemis morawitzi (Semenov, 1891)
 Asiocnemis nitens (Horn, 1886)

Referanser

Eksterne lenker 
 bugguide.net - bildedatabase over nordamerikanske insekter
 

Biller formelt beskrevet i 1976
Råtevedbiller
Saproxylobius

Saproxylobius er en slekt av biller som ligner smellere (Elateridae).

Utseende 
En liten (3-5 millimeter), avlang, svartbrun råtevedbille med lange og kraftige antenner. Antennene er over halve kroppslengden og sagtakkede. Pronotum er rundet, noe bredere enn langt, bakhjørnene litt tilbaketrukne. Dekkvingene er nokså jevnbrede med dype punktstriper.

Utbredelse 
Arten er kjent fra Laos , Malaysia og Taiwan.

Systematisk inndeling  

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien kamråtevedbiller (Melasinae) Fleming, 1821
 Stammen Xylobiini Reitter, 1911
 Slekten Saproxylobius Leiler, 1990
 Saproxylobius crassicollaris Leiler, 1990

Referanser

Litteratur

Eksterne lenker 

 

Råtevedbiller
Biller formelt beskrevet i 1990
Laos' insekter
Malaysias insekter
Taiwans insekter
Xylotho

Xylotho er en slekt av biller som ligner smellere (Elateridae).

Utbredelse

Systematisk inndeling  

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien kamråtevedbiller (Melasinae) Fleming, 1821
 Stammen Xylobiini Reitter, 1911
 Slekten Xylotho Lucht, 1990

Litteratur

Eksterne lenker 

 

Råtevedbiller
Biller formelt beskrevet i 1990
Laos' insekter
Malaysias insekter
Taiwans insekter
Piassavakost

Piassavakost er en kost med et langt skaft der kostens strå - av piassava - er festet ved flatt og oftest rektangulært trestykke. Den er egnet til kosting av grove underlag som for eksempel sementgulv og hageganger. Opprinnelig var kostens strå de grove fibrene fra palmeblader, men moderne kosters strå er gjerne av stiv plast. 

Ordet piassava stammer fra tupi via portugisisk piassaba,  piaçaba, piaçava, som betegner  palmebladsfibre. Ordet piassavakost turde ha vært i bruk i Norge siden midten av 1800-tallet.

De forskjellige aktuelle piassavasorter er ekte eller brasiliansk piassava hentey fra Parápiassavapalmen Leopoldinia piassaba som vokser ved en sideelv  tll Rio Negro, Bahiapiassavapalmen (Attalea funifera) som vokser i Brasiln, afrikansk- eller Rafiapissava som er fra Raphia vinifera eller Raphia farinifera som anses å være av ringere kvalitet. Palmyra- eller Bassiapiassava hentes fra palmyrapalmen og anses som sammenlignbar med kitulpiassavaen som hentes fra Kitulpalmen. Madagaskar- eller vonitrapiassavaen fås fra Madagaskarpiassavapalmen, Dypsis fibrosa, som imidlertid er av lavere kvalitet.

Kilder 

Redskaper
Husgeråd
Matchbox

Matchbox er en sang skrevet av Ike Turner som ble spilt inn med Ike Turner i 1958. I 1991 ble sangen gitt ut på albumet Ike Turner 1958-1959.

Kobna Holdbrook-Smith og Adrienne Warren spilte inn sangen og ga den ut på albumet Tina - The Tina Turner Musical i 2019.

Sanger fra 1958
Achaica

Achaica er en slekt av biller som ligner smellere (Elateridae).

Utbredelse 

Slekten er utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Galbitini Muona, 1991
 Slekten Achaica Muona, 1991

Litteratur

Eksterne lenker 
 

Biller formelt beskrevet i 1991
Råtevedbiller
Allan Withington

Allan Withington (født 31. august 1956 i Wigan, England) er en britisk trompetist, dirigent og messingpedagog.

Allan Withington spiller trompet i Bergen filharmoniske orkester og har gjort seg særlig bemerket som dirigent for brassband. Han har blant annet vunnet europamesterskapet for brassband med Brighouse & Rastrick Band og NM for brassband med Manger Musikklag og Stavanger Brass Band.

Referanser 

Britiske dirigenter
Britiske trompetister
Reid Gilje

Reid Gilje (født 1. april 1965) er en norsk trompetist og dirigent.

I 2019 ledet Gilje Eikanger-Bjørsvik Musikklag til seier i Norgesmesterskapet for brassband.

Referanser 

Norske dirigenter
Norske trompetister
Brassband
The Roop

The Roop er et litauisk poprock-band fra Vilnius. Gruppen ble etablert i 2014 og består av sangeren og keyboarderen Vaidotas Valiukevičius, trommeslageren Robertas Baranauskas og gitaristen Mantas Banišauskas. Gruppen skulle ha representert Litauen i Eurovision Song Contest 2020 i Rotterdam i Nederland med låten «On Fire», men arrangementet ble avlyst på grunn av koronaviruspandemien. De vant den litauiske finalen på nytt i 2021 og representerte landet i Eurovision Song Contest 2021 med låten «Discoteque».

Bakgrunn 
The Roop ble grunnlagt i november 2014 i Vilnius. De tre medlemmene hadde alle erfaring fra musikkbransjen tidligere, og vokalisten Vaidotas Valiukevičius hadde også erfaring som skuespiller og programleder. Debutplaten To Whom It May Concern ble produsert av plateselskapet DK Records og utgitt i 2015.

2018 deltok The Roop i musikkonkurransen Eurovizijos med låten «Yes, I Do». Vinneren av konkurransen får representere Litauen i Eurovision Song Contest, og gruppen endte på tredjeplass.

I 2020 deltok gruppen på nytt i konkurransen, denne gang med låten «On Fire». I finalen 15. februar 2020 vant gruppen både jury- og telefonavstemningen og vant konkurransen sammenlagt. De skulle dermed ha representert Litauen i Eurovision Song Contest 2020 i Rotterdam, og var trukket til å delta i semifinale 1 tirsdag 14. mai. På grunn av koronavirusutbruddet i Europa vinteren 2020 besluttet EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.

Som plaster på såret ga den litauiske kringkasteren LRT bandet en finalebillett til den nasjonale finalen Pabandom iš naujo! lørdag 6. februar 2021. The Roop deltok med låten «Discoteque» og vant finalen med flest jury- og seerstemmer. De representerte dermed Litauen i Eurovision Song Contest 2021 i Rotterdam i Nederland, der de endte på en åttendeplass.

Medlemmer 
 Vaidotas Valiukevičius (født 1981) – vokal og keyboard
 Robertas Baranauskas (født 1980) – trommer
 Mantas Banišauskas – gitar

Diskografi

Album 
 2015: To Whom It May Concern
 2017: Ghosts

Singler 
 2016: «Hello»
 2017: «Dream On»
 2017: «Keista draugystė»
 2018: «Yes, I Do»
 2019: «Silly Me»
 2019: «Dance with Your Hands»
 2020: «On Fire»
2021: «Discoteque»

Referanser

Eksterne lenker 
 

Litauiske musikere
Band etablert i 2014
Deltakere i Eurovision Song Contest 2020
Deltakere i Eurovision Song Contest 2021
EHC Red Bull München

EHC Red Bull München er et ishockeylag som spiller i München, Tyskland. De spiller sine kamper i Olympia Eishalle. Laget ble grunnlagt i 1998 og spiller i Deutsche Eishockey Liga.

Eksterne lenker 
Offisiell side

Ishockeyklubber i Tyskland
Sport i München
Idrettslag etablert i 1998
Pinaroo

Pinaroo er en slekt av biller som ligner smellere (Elateridae).

Utbredelse 
Arten er utbredt i Australia (New South Wales).

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Phaenocerini Muona, 1993
 Slekten Pinaroo Muona, 1993
 Pinaroo laticollis (Lea, 1919) - New South Wales

Litteratur

Eksterne lenker 
 Atlas of Living Australia - Pinaroo 
 

Biller formelt beskrevet i 1919
Råtevedbiller
Australias insekter
Myall

Myall er en slekt av biller som ligner smellere (Elateridae).

Levevis 
De fleste artene av råtevedbiller (Eucnemidae) har larver som lever i død ved.

Utbredelse 
Slekten lever på Tasmania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Proutianini Muona, 1993
 Slekten Myall Muona, 1993
 Myall clavicornis (Lea, 1919)
 Myall marroo Muona, 1993

Eksterne lenker 
 Atlas of Living Australia - Myall 
 

Biller formelt beskrevet i 1993
Råtevedbiller
Australias insekter
Onya

Onya er en slekt av biller som ligner smellere (Elateridae).

Levevis 
De fleste artene av råtevedbiller (Eucnemidae) har larver som lever i død ved.

Utbredelse 
Slekten lever i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Proutianini Muona, 1993
 Slekten Onya Muona, 1993
 Onya myee Muona, 1993

Eksterne lenker 
 Atlas of Living Australia - Onya 
 

Biller formelt beskrevet i 1993
Råtevedbiller
Australias insekter
Proutianus

Proutianus er en slekt av biller som ligner smellere (Elateridae).

Utseende 
En middelsstor (6,5-8,5 millimeter), avlang, halvblankt brunsvart råtevedbille. Oversiden har kraftig mikroskulptur. Antennene er kraftige, noe kortere enn hode + pronotum, sagtakkede i den midtre delen. Pronotum er rundet, litt bredere enn langt, med sterk, nettmasket mikroskulptur, bakhjørnene litt tilbaketrukne. Dekkvingene er nesten jevnbrede, med kraftige lengdefurer.

Levevis 
De fleste artene av råtevedbiller (Eucnemidae) har larver som lever i død ved. Denne arten lever i skog, forøvrig er biologien ukjent.

Utbredelse 
Arten lever langs vestkysten av Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Proutianini Muona, 1993
 Slekten Proutianus Muona, 1993
 Proutianus americanus (Bonvouloir, 1872)

Eksterne lenker 
 bugguide.net - bildedatabas eover nordamerikanske insekter
 

Biller formelt beskrevet i 1872
Råtevedbiller
USAs insekter
Re-Naa

Re-Naa eller RE-NAA er en restaurant i Stavanger startet av den prisbelønte kokken, og mangeårig manager for kokkelandslaget, Sven Erik Renaa.

Restauranten fikk en stjerne i Michelinguiden i 2016. Ved utdelingen i 2020 fikk restauranten to stjerner, og var da den eneste norske restauranten med mer enn én stjerne. Re-Naa fikk to stjerner også i 2021. 

Restauranten flyttet fra Breitorget til Eilert Smith Hotel på Holmen i 2018.

Renaa restauranter AS, som også inkluderer Renaa Matbaren, selskapslokaler og Renaa Xpress omstatte i 2018 for litt over 32 millioner kroner.

Referanser

Restauranter i Norge
Næringsliv i Stavanger
Jenibuntor

Jenibuntor er en slekt av biller som ligner smellere (Elateridae).

Utseende 
En middelsstor (ca. 14 millimeter), avlang, halvblank, brun råtevedbille. Oversiden er fint hårete. Antennene er bare delvis bevart i typeeksemplaret, men er trolig trådformede og nokså lange. Pronotum er tydelig bredere enn langt, rundet med en skarp midtfure og noe utdragne bakhjørner. Dekkvingene er nokså jenbrede med fine lengdefurer. Beina er middels lange og kraftige.

Levevis 
De fleste artene av råtevedbiller har larver som lever i død ved.

Utbredelse 
Arten lever i Australia (Victoria).

Systematisk inndeling  

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien linderåtevedbiller (Macraulacinae) Fleutiaux, 1922
 Stammen Jenibuntorini Muona, 1993
 Slekten Jenibuntor Muona, 1993
 Jenibuntor tabang Muona, 1993

Eksterne lenker 
 Atlas of Living Australia - Jenibuntor 
 

Biller formelt beskrevet i 1993
Råtevedbiller
Australias insekter
Basel Kadem

Basel Kadem (født 1992) er en norsk forsker, forfatter og entreprenør. Han tilhører en ultra-ortodoks retning innen sjiaislam - rafida. I 2018 stiftet han organisasjonen Rafida Norge.  

Kadem har irakisk- og palestinsk bakgrunn. Han har sin religiøse utdanning fra veiledning av deriblant kuwaitiske Yasser Al Habib og irakiske Ayatollah Sayed Mohammad Ali Tabatabaei Hassani, og har i flere år jobbet med den britiske tv-kanalen Fadak TV.

Kadem mener at islam oppstod som et utopisk anarki, slik den ble forkynnet av profeten Muhammed, men har senere blitt forfalsket og fungert som et middel til å fremme politiske formål og koloniale virksomheter.  Kadem beskriver seg som apolitisk og har uttalt at blant hans formål er å bekjempe militant- og politisk islam.  Han har i ettertid brutt forbindelser med islamister og tatt avstand fra det islamske geistlige systemet som han beskriver som "en hybrid mellom et vatikan og en mafia". 

Av ideologisk overbevisning har Kadem markert seg som en kritiker av maktstrukturer og har særlig ytret seg om forhold i demokratier og det norske systemet. Han har også roset den kanadiske anti-woke rapperen Tom MacDonald og den britisk-amerikanske kickbokseren og influenseren Andrew Tate.

Kadem er selvstendig næringsdrivende og er utdannet bedriftsøkonom ved Handelshøyskolen BI.

Bibliografi 

 At-Tahreem: How the Qur'an condemns Aisha and Hafsa, Maria Publications (2020) ISBN 978-82-93820-00-0

Referanser 

Norske imamer
On Fire

«On Fire» (norsk oversettelse: i brann) er en popsang som fremføres av det litauiske bandet The Roop. «On Fire» skulle ha vært Litauens bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Sangen ble utgitt for strømming og digital nedlastning 14. januar 2020, og gikk til topps på den litauiske singellisten måneden etter.

Eurovision Song Contest

Sangen ble Litauens bidrag i Eurovision Song Contest 2020, etter at The Roop vant den litauiske sangkonkurransen Pabandom iš naujo! (la oss prøve igjen!) 15. februar 2020. Vinneren av konkurransen får representere Litauen i Eurovision Song Contest. Sangen var favoritt hos både juryen og seerne, og den vant telefonavstemningen soleklart med over  stemmer –  mer enn nummer to. Like etter seieren vurderte spillselskapene Litauen som en av favorittene til å vinne Eurovision Song Contest 2020. Litauen debuterte i konkurransen i 1994, og landets beste plassering er en sjetteplass fra 2006. Låten gikk også til topps på den litauiske singellisten etter den nasjonale finalen. 

I januar 2020 ble Litauen trukket til å delta i semifinale 1 av Eurovision Song Contest. Semifinalen skulle ha vært arrangert i Rotterdam Ahoy i Rotterdam i Nederland tirsdag 12. mai. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Sangen fikk dermed aldri deltatt i konkurransen.

Sporliste

Listeplasseringer

Utgivelseshistorikk

Referanser 

 

Sanger fra 2020
Litauisk musikk
Bidrag til Eurovision Song Contest 2020